10/07/2014 | Administración LocalMunicipal
Arteixo
Secretaría Xeral
Exposición pública da aprobación das bases reguladoras das axudas á mobilidade para persoas con discapacidade e/ou dependencia e mobilidade reducida

REFª.: MEAM/EMF/2014 Téndose aprobado polo Pleno da Corporación en sesión ordinaria celebrada o día vinte e seis de xuño de dous mil catorce as “BASES REGULADORAS DAS AXUDAS Á MOBILIDADE PARA PERSOAS CON DISCAPACIDADE E/OU DEPENDENCIA E MOBILIDADE REDUCIDA”, procédese á publicación do texto íntegro para xeral coñecemento: A presente convocatoria ten por obxecto establecer o procedemento para a concesión de axudas económicas individuais para proporcionar un medio alternativo de transporte a aquelas persoas con discapacidade e mobilidade reducida, e/ou con dependencia recoñecida, e que teñen dificultades para utilizar o transporte público colectivo, axudando a conquerir unha maior integración. A fundamentación xurídica que o avala é: A Lei 13/1982, do 7 de abril, de integración social de minusválidos, actualmente derogada polo Real Decreto Lexislativo 1/2013, do 29 de novembro, polo que se aproba o Texto Refundido da Lei Xeral de dereitos das persoas con discapacidade e da súa inclusión social, onde os seus principios rectores se fundamentan no artigo 49 da Constitución Española que obriga aos poderes públicos a prestar ás persoas discapacitadas todos aqueles medios que resulten necesarios para o efectivo exercicio dos dereitos fundamentais. A Lei 51/2003, do 2 de decembro, de igualdade de oportunidades, non discriminación e accesibilidade universal das persoas con discapacidade, actualmente derogada polo Real Decreto Lexislativo 1/2013, do 29 de novembro, polo que se aproba o Texto Refundido da Lei Xeral de dereitos das persoas con discapacidade e da súa inclusión social, teñen por obxecto adoptar medidas tendentes a facer efectivo o dereito á igualdade de oportunidades e a evitar ou compensar as desvantaxes das persoas con algunha discapacidade para participar plenamente na vida política, cultural, económica e social. A Lei 13/2008, do 3 de decembro, de Servizos Sociais de Galicia, sinala como competencias municipais a creación e a xestión dos servizos comunitarios básicos, configurándose como servizo de carácter integrado os que os constitúen na principal instancia do sistema para o desenvolvemento de intervencións de carácter preventivo, de atención integral a persoas, familias e de incorporación social e laboral. O Concello de Arteixo, a través da Concellería de Servizos Sociais, co obxecto de conquerir unha maior integración das persoas con discapacidade e/ou dependencia recoñecida, quere establecer un sistema de axudas que facilite a mobilidade a este colectivo. Para a plena efectividade deste proxecto elabóranse as presentes bases que regulan o sistema de adxudicación de axudas a mobilidade, así como a súa contía. A presente disposición ten por obxecto aprobar as bases reguladoras e a convocatoria de subvencións destinadas a proporcionar un medio alternativo de transporte a aquelas persoas con discapacidade e/ou dependentes, gravemente afectadas na súa mobilidade, e que teñen dificultades para utilizar o transporte público colectivo. Concrétase na concesión dunha axuda económica individual que, permita ás persoas beneficiarias a utilización do servizo de taxi para cubrir as necesidades básicas de desprazamento, de acordo coa seguintes prioridades de aplicación correlativa: a. Acudir a consultas ou tratamentos sanitarios do sistema público e concertado ou das mutualidades de funcionarias/os públicas/os, cando o desprazamento non sexa competencia do sistema sanitario. b. Traslado a centros de aloxamento temporal da rede pública do sistema galego de Servizos Sociais. c. Traslado a centros de día da rede pública ou privada do sistema galego de Servizos Sociais. d. Traslado a centros ou equipamentos en que se desenvolvan programas e/ou actividades no marco dos obxectivos xerais do sistema galego de Servizos Sociais. e. Traslado a centros de Servizos Sociais non comprendidos nas letras anteriores (citas ca UTS,.) f. Traslados relacionados coa asistencia a actividades de carácter educativo, formativo e de ocio, previo informe dos Servicios Sociais ( campamentos,.) O servicio será prestado por taxistas do concello de Arteixo. Para a concesión destas axudas existe crédito no actual orzamento municipal vixente, na aplicación orzamentaria 231.48900 por importe de 75.000,00 euros, sendo este o límite máximo de gasto por este concepto para o presente exercicio 2014.1. Poderán solicitar a axuda as persoas con discapacidade e mobilidade reducida recoñecida, e/ou con dependencia tamen recoñecida que reúnan os seguintes requisitos: · Estar empadroada/o no municipio de Arteixo cunha antigüidade dun ano, anterior á apertura do prazo da solicitude e permanecer de alta no Padrón de habitantes municipal mentres se perciba a axuda, salvo informe técnico doutra Administración Pública que acredite a excepción (casos derivados) · Ser maior de 3 anos. · Ter recoñecida a condición legal de discapacidade, en grao igual ou superior ao 33% e a mobilidade reducida, e/ou a situación legal de dependencia, que impida empregar os transportes públicos colectivos e así se acredite no certificado oficial do grado de discapacidade, emitido polo Equipo de Valoración e Orientación (EVO), dependente da Xunta de Galicia, ou polo Órgano de Valoración da Dependencia, no caso de acreditar a situación legal de dependencia, tamén dependente da Xunta de Galicia. · Carecer de vehículo propio para a súa conducción e no caso de telo poderán solicitar esta axuda soamente para aqueles períodos, nos que, por causas sobrevidas debidamente xustificadas, non poidan utilizalo. · Estar ao corrente das súas obrigas tributarias, coa seguridade social e coa facenda autonómica e local, e non atoparse inhabilitadas/os para a obtención de subvencións públicas. Para os efectos anteriores terá que autorizar ao concello, mediante anexo III para a comprobación dos datos fiscais. · Para as/os traballadoras/es, non ter recoñecido este beneficio por convenio colectivo, contrato laboral ou calquera outro título acreditativo deste beneficio, ou non ter dereito a este servizo a través de MUFACE, ISFAS ou outra entidade. · Non poderá dispoñer cada membro da unidade de convivencia dunha renda percápita anual superior ao 250% do Indicador Público de Renda de Efectos Múltiples (IPREM), vixente no exercicio do 2014.2. Considérase unidade de convivencia a todas aquelas persoas que convivan nun mesmo domicilio, constando así no Padrón municipal.3. Considérase que existe unha unidade de convivencia independente, aínda que vivan no mesmo domicilio, no seguinte suposto: · A constituída por persoas, con fillas/os a cargo, que se atopen en proceso de nulidade, separación ou divorcio legal, ou cesamento acreditado de relación análoga á conxugal.4. Para os efectos desta convocatoria, para a determinación da renda anual terase en conta a suma da base impoñible xeral máis a base impoñible do aforro, declaradas ou declarables no imposto sobre a renda das persoas físicas do exercicio 2012 ou do último período dispoñible, correspondentes a cada un dos membros computables da unidade familiar, e dividido polo número de persoas que a integran. A súa contía calcularase conforme ao resultado da realización da seguinte operación, coas cantidades que figuren nas casillas que se indican, das declaracións do IRPF ou certificado de renda ou prestacións para o exercicio 2012: Casilla 455 + Casilla 465. Se non constan as referidas casillas, a casilla 455 Base impoñible xeral será o resultado das seguintes operacións: (450)-(451)+ (452)-(453)-(454). A casilla 465 Base impoñible do aforro será o resultado das seguintes operacións: (457)-(458)+ (460)-(461). Nos supostos de non efectuar declaración da renda no exercicio 2012 ou do último período dispoñible, por non estar obrigada/o, teranse en conta a suma dos rendementos do traballo, rendementos do capital mobiliario e inmobiliario, ganancias patrimoniais sometidas a retención menos os gastos deducibles do traballo.1. As axudas serán solicitadas polas persoas beneficiarias ou por quen ostente a súa representación, nos supostos de menores de idade ou persoas con declaración de incapacidade legal.2. As solicitudes presentaranse no rexistro xeral do Concello de Arteixo, situado na planta baixa da Casa Consistorial, Praza Alcalde Ramón Dopico s/n, en horario de 9:00 a 14:00 horas, de luns a sábado, segundo o modelo oficial de solicitude (Anexo I), acompañada da seguinte documentación: · Fotocopia compulsada do libro de familia. Certificación ou copia compulsada de inscrición de matrimonio, parella de feito, unión non matrimonial ou calquera outro tipo de unidade de convivencia debidamente rexistrada. · Fotocopia compulsada do DNI ou no seu defecto do NIE do solicitante ou do representante legal de ser o caso. E documentación acreditativa da patria potestade ou representación legal do menor (libro de familia ou resolución xudicial). · Fotocopia compulsada do certificado oficial do grado de discapacidade ou de dependencia da persoa beneficiaria, expedido polo Equipo de Valoración e Orientación (EVO), no que conste que ten dificultades para a utilización do transporte público colectivo, ou do Órgano de Valoración da situación de Dependencia, no caso de acreditar situación legal de dependencia. · Documentación acreditativa de ser beneficiario, no seu caso, do servizo galego autonómico de apoio á mobilidade 065. · Anexo II de declaración responsable da persoa beneficiaria, na que se faga constar: 1. Que a/o solicitante non se atopa incursa/o en ningunha das causas de prohibición para a obtención de subvencións públicas.2. Non ser titular de vehículo propio para a condución, nos termos reflectidos na base terceira da convocatoria.3. Non ter recoñecido este beneficio por convenio colectivo, contrato laboral ou calquera outro a través de ISFAS, MUFACE,. 4. Aceptar as actuacións de comprobación que acorde o equipo técnico dos Servizos Sociais municipais. · Autorización, asinada por todas as persoas da unidade familiar computables, para que o Concello de Arteixo poida solicitarlle datos tributarios á Axencia Tributaria relativos ao seu nivel de renda e ao cumprimento por eles das súas obrigas tributarias, segundo Anexo III. No suposto de que a/o solicitante ou algún dos membros da unidade de convivencia non estean obrigadas/os a presentar a declaración anual do IRPF, a xustificación de ingresos efectuarase mediante: · Certificados ou cartas de actualización das pensións emitidas polo Instituto da Seguridade Social ou outros organismos competentes, indicando a contía mensual que perciban os membros da unidade de convivencia que sexan pensionistas ao longo do exercicio do 2014, de ser o caso. · Fotocopia compulsada das 2 últimas nóminas dos membros da unidade de convivencia que estean traballando, de ser o caso. · Certificado do INEM, no que se reflicte a contía das percepcións económicas que perciban os membros da unidade de convivencia que se atopen en situación de desemprego, de ser o caso. · Certificado acreditativo de desempeñar actividade formativa (incluíndo cursos de formación), das/os maiores de 18 anos, de ser o caso. · E no caso atopárense en situación inactiva e sen prestación económica, o certificado da vida laboral. A contía máxima a percibir por cada beneficiaria/o non poderá superar os 3.000,00 € para o ano 2014. O importe das axudas a percibir individualmente serán as resultantes de aplicar o baremo que figura no Anexo IV, en atención a capacidade económica e os quilómetros percorridos. O prazo de presentación de solicitudes iniciarase ao día seguinte da publicación da presente convocatoria no BOP e rematará o 15 de decembro. O departamento de Servizos Sociais, revisará os expedientes de solicitudes e verificará que conteñan a documentación esixida. Se resultase que a documentación está incompleta ou defectuosa, requiriráselle a/ao solicitante para que no prazo de DEZ días a partir do día seguinte á data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude.1.- Xunto coa documentación presentada en modelo oficial, no rexistro de entrada do Concello de Arteixo, incorporarase de oficio o volante de empadroamento e o certificado de rendas de cada unha das persoas computables.2.- Unha vez recabada toda a documentación esixida, o equipo técnico municipal de Servizos Sociais, emitirá un informe proposta acerca do cumprimento ou non dos requisitos esixidos na base terceira da presente convocatoria. O procedemento de concesión destas subvencións axustarase ao disposto no artigo 19.2 da Lei 9/2007, do 13 de xuño, de subvencións de Galicia, dado que pola finalidade da axuda non se considera adecuado fixar unha orde de prelación entre as solicitudes. Isto non obstante, no caso en que as solicitudes presentadas superen a contía máxima orzamentaria, terán prioridade aqueles solicitantes que acrediten menores ingresos.3.- Con base na proposta formulada, as axudas serán concedidas ou denegadas por acordo da Xunta de Goberno Local.4.- O prazo máximo de resolución e notificación ao interesado será de 30 días hábiles contados dende a recepción da totalidade da documentación requirida.5.- Unha vez recibida a resolución de concesión de axuda, terán que pasar persoalmente a recoller a tarxeta electrónica polas dependencias de Servizos Sociais municipais do Concello de Arteixo. As axudas emitiranse en soporte tarxeta electrónica. O seu uso é persoal e intransferible; expediranse nas oficinas de Servizos Sociais do Concello de Arteixo, onde se entregarán as/os beneficiarias/os, estando estes obrigadas/os a cumprir as normas establecidas para esta axuda. As persoas beneficiarias abonarán coa tarxeta ao taxista como contraprestación do transporte. Presentarase o DNI ou NIE da/o beneficiaria/o no momento de facer o pago do servizo. Será expedida unha tarxeta por cada beneficiaria/o, que será recargada, de selo caso, con periodicidade mensual. As tarxetas terán validez ata o 30 de decembro de 2014, que terán que ser devoltas aos Servizos Sociais do concello para os efectos de control. Cando a utilización desta prestación non se axuste á normativa establecida nestas bases dará lugar á perda do dereito de desfrutar desta axuda. As axudas son persoais e intransferibles, debendo utilizalas para a finalidade para a que foi concedida. A falsidade dos documentos presentados para a concesión da axuda ou as irregularidades do uso, dará lugar ao reintegro do importe empregados e á devolución da tarxeta, sen prexuízo de quedar excluídas/os en futuras convocatorias. Os datos persoais que deban facilitar as/os solicitantes, o serán para os efectos de comprobar a concorrencia dos requisitos necesarios para obter esta axuda e serán tratados para os efectos da súa concesión, sendo responsable do tratamento dos datos a Concellería de Servizos Sociais. Para os efectos da Lei orgánica 15/1999 do 13 de decembro, de protección de datos de carácter persoal, a/o solicitante ou representante legal, así como calquera outra persoa ou persoas que acheguen datos persoais á solicitude, autorizan ao Concello de Arteixo, a través da Concellería de Servizos Sociais, a incorporar os datos recollidos a un ficheiro automatizado de responsabilidade desta concellería, que ten por finalidade dar cumprimento ás funcións a realizar dentro do proceso de trámite, xestión e prestación de servizos públicos encomendados coa implantación da Lei de promoción da autonomía persoal e atención ás persoas en situación de dependencia e o seu desenvolvemento regulamentario, así como para a xestión doutros servizos ou programas de iniciativa municipal complementario a aqueles. A. DATOS PERSOAIS DA/O SOLICITANTE B. DATOS DO REPRESENTANTE LEGAL C. DESTINO SUBVENCIÓN Dª./D __________________________________________, como (solicitante ou representante legal) DECLARA: Que todos e cada un dos datos consignados na presente solicitude son certos y comprobables documentalmente, quedando enterada/o que o ocultamento ou falsidade destes dará lugar á esixencia das responsabilidades que deso puideran derivarse, así como da obriga de comunicar ao CONCELLO DE ARTEIXO, calquera variación dos datos declarados ou acreditados que puideran producirse no sucesivo. Arteixo, a _________de______ de 2014 Asdo.: NOTA INFORMATIVA: Os datos recollidos na presente solicitude facilitaranse de forma voluntaria; En caso de non facelo non será posible o seu trámite. Estes datos serán incorporados a un ficheiro automatizado coa exclusiva finalidade da resolución do expediente, cuxo tratamento é responsabilidade da dirección do Concello de Arteixo, Área de Servizos Sociais, e respecto deles, poderá exercitar os dereitos de acceso, rectificación, cancelación e oposición, de conformidade co establecido na Lei Orgánica 15/99 de Protección de Datos de Carácter Persoal. Existe a posibilidade de cesión dos datos a outras Administracións, Entidades ou Organismos Públicos ou Privados, para o cumprimento de fins directamente relacionados coas funcións lexítimas destas entidades e do Concello de Arteixo. SR/A. ALCALDE-PRESIDENTE DO EXCMO CONCELLO DE ARTEIXO Dona./D. con DNI ………….……… Representante legal: Dona./D. con DNI……….………… DECLARO BAIXO A MIÑA RESPONSABILIDADE: - Atoparme ao corrente do cumprimento das miñas obrigas coa Axencia Tributaria estatal, Facenda da Xunta de Galicia, e co Concello de Arteixo, e coa Seguridade Social. - Non estar incursa/o en ningunha das causas de prohibición para a obtención de subvencións públicas. (Marquese cun X a opción que corresponda) - Estar obrigada/o a presentar declaración anual do IRPF SI NON - Ser titular de vehículo propio para a condución SI NON (En caso de resposta afirmativa, poderán solicitar esta axuda soamente para aqueles períodos, nos que, por causas sobrevidas debidamente xustificadas, non poidan utilizalo.) - Non ter recoñecido este beneficio por convenio colectivo, contrato laboral ou calquera outro a través de ISFAS, MUFACE,… - Aceptar as actuacións de comprobación que acorde o equipo técnico de servizos sociais do Concello de Arteixo. - Usuaria/o do 065 SI NON Arteixo, de de 2014 A/O solicitante ou Representante legal Asdo Autorización para a cesión de información relativa ao nivel de Renda e ás obrigacións tributarias co Estado e a Comunidade Autónoma e a Seguridade Social aos efectos de solicitude de axudas a mobilidade para persoas con discapacidade e mobilidade reducida, e/ou con dependencia para o 2014, a cumprimentar por todas as persoas da unidade de convivencia maiores de 18 anos, Autorizamos ao concello de Arteixo para solicitar a cesión da información por medios informáticos ou telemáticas, sobre o nivel de Renda e sobre a circunstancia de estar ou non ao corrente das súas obrigas tributarias co Estado, coa Comunidade Autónoma e coa Seguridade Social, para os efectos de solicitude de axudas para a mobilidade para persoas con discapacidade e mobilidade reducida, e/ou con dependencia para o 2014. Lugar, data e sinatura En Arteixo, 1 de xullo do ano 2014 O ALCALDE-PRESIDENTE Asdo.: CARLOS CALVELO MARTÍNEZ